মহেন্দ্র সিংহ ধোনি অতীত। বিশ্বকাপে হয়তো দেখা যাবে না তাঁকে। ধোনির রাজ্যপাট বিশ্বকাপে পুরোপুরি তুলে দেওয়া হতে পারে ঋষভ পন্থকে। এমনই সম্ভবনার কথা তুলে ধরলেন নির্বাচক প্রধান এসএসকে প্রসাদ। জাতীয় স্তরের এক প্রচারমাধ্যমে তিনি বলে দিয়েছেন, ‘‘কোনও সন্দেহ নেই যে ঋষভ বিশ্বকাপে সুযোগ পাওয়ার অন্যতম দাবিদার। আমরা যে তিনজন উইকেটকিপারকে বেছে নিয়েছি, তাঁরা প্রত্যেকেই ভাল পারফরম্যান্স করছে। ঋষভ আমাদের বিশ্বকাপের পরিকল্পনায় ভালভাবেই রয়েছে। এটা পুরোপুরি ওয়ার্কলোড ম্যানেজমেন্টের অংশ।’’

এই বিষয়ে অন্যান্য খবর

‘গুরু’ ধোনির রেকর্ড চূর্ণ ঋষভের ব্যাটে, বিস্ফোরক ব্যাটিংয়ে সিডনি জয়


মহেন্দ্র সিংহ ধোনির নাম না বললেও তাঁর বিশ্বকাপ সম্ভবনার হাইওয়ে যে মোটেই মসৃণ নয়, তা বলাই বাহুল্য। ধোনি ব্যাট হাতে পুরনো ফর্মের ছায়ামাত্র। সীমিত ওভারের ক্রিকেট খেলেন। তা-ও টি টোয়েন্টিতে সাম্প্রতিককালে বাদ পড়েছেন।
অন্যদিকে, ধোনির কেরিয়ারের সায়াহ্নে উল্কাগতিতে উত্থান ঘটেছে দিল্লির তারকা উইকেটরক্ষক ঋষভ পন্থের। টি টোয়েন্টি দলের নিয়মিত সদস্য। অস্ট্রেলিয়ায় ব্যাটিং ও উইকেটকিপিংয়ে প্রমাণ করে দিয়েছেন তিনি লম্বা রেসের ঘোড়া।
ঋষভের বিষয়ে বলতে গিয়ে নির্বাচক প্রধান আরও বলেছেন, ‘‘আমরা ক্রিকেটারদের বিশ্রাম দিয়ে রোটেশন নীতিতে খেলাচ্ছি। ঋষভ সবেমাত্র টি টোয়েন্টি এবং চারটে প্রতিদ্বন্দ্বিতাপূর্ণ টেস্ট ম্যাচ খেলে উঠেছে। শরীর বেশ পরিশ্রান্ত ওর। সামান্য চোট সমস্যাও রয়েছে। দ্রুত রিকভার করতে হবে ওকে। আমি নিশ্চিত ঋষভ আগের থেকে শক্তিশালী হয়ে ফিরবে।’’